Sanja Anđelković, Pogledaj gore! Ja nisam krošnja – ja sam glasnik, 2022, 17min
Ljubaznošću umetnice i Kolekcije Oktobarski salon
Izbor Kulturnog centra Beograda za projekat Artists’Film International Stanja sna

Selekcija: Zorana Đaković Minniti, urednica programa u KCB-u
Razgovor sa Sanjom Anđelković 
Šta jedan na ovaj način demokratski, međunarodni filmski program kao što je Artists' Film International znači za vas kao umetnicu?  

U današnjoj situaciji tenzija i polarizacije u društvu, svaki tračak demokratije i fokusa na otvorenost je važan. To znači da još uvek postoje prostori i događaji koji se opiru trenutnim „desnim“ narativima, kao i platforma borbe za slobodno građansko društvo u kome važe osnovna ljudska prava. Važno je da umetnost ostane slobodna i da omogućava platforme i vodi institucije u pravcu njihovog demokratskog potencijala. Tako da je učešće u ovakvim platformama uvek više olakšanje nego privilegija, jer bi privilegija podrazumevala da smo prihvatili da se ništa ne može promeniti ili preispitivati. 
Šta vas navodi da se bavite pokretnim slikama, i kada ste se prvi put zainteresovali za ovaj medij? 

Iskreno, to su tri stvari: klimatske promene, prenatrpanost predmetima, resursi. Da malo pojasnim: verujem da su prve dve stvari povezane… dakle klimatske promene i prenatrpanost su me odveli u pravcu preispitivanja materijala, načina proizvidnje i svega što stoji iza toga. Svesna sam toga da i struja košta, ali pokušavam da shavtim kako da minimizujem svoju uticaj, a da istovremeno ne minimizujem svoju ambiciju i pravim kvalitetne i estetski afektivne radove. Što se tiče resursa, takođe se radilo o ambiciji i izrazu kojima je bilo potrebno više od dvodimenzionalne realizacije, tako da je za mene najjeftinija opcija za realizaciju radova bila da naučim 3D animaciju i stvaram svetove koje u tom trenutku nisam imala privilegiju da stvaram, na primer, u pozorištu. Moj rad tako preispituje medij u kome je rađen, ali takođe istražuje i potencijal da se evociraju emocije i, na neki način, „lažna“ stanja. 
Možete li nešto da nam kažete o potencijalu koji san i izmenjena stanja realnosti nude pojedincima i društvima? Šta mislite kako se to odražava na filmu i posebno u vašoj umetnosti? 

S obzirom na to da radim u spekulativnim domenima umetnosti, smatram da su svi fabulativni potencijali, bili stvarni ili ne, bilo da su proizvedeni u budnom stanju, ili stanju sna, veoma privlačni. Izmenjena stanja realnosti definitivno omogućavaju novi prostor, nove ideje, novu perspektivu i pre svega novu viziju.   

Da li možete sa nama da podelite spisak knjiga, muzike, filmova, umetničkih dela, mislilaca, prostora i mesta koji inspirišu vaš rad, a naročito onih koji su uticali na vaša razmišljanja u vezi sa ovim filmom. 

Najvažnije reference su: Insekti pevači: Prirodnjačka istorija cvrčaka Dž. G. Majersa, a zatim i druga dela kao što je Pakao: U potrazi za hrišćanskom ekologijom Timotija Mortona i tako dalje… 
Koji su novi projekti ili istraživanja kojima se trenutno bavite?  

Tu je trenutno moj doktorat iz umetničkih istraživanja i dalji rad na pitanjima religije i njene dekonstrukcije kroz viševrsne narative i fabulacije. Neljudski jezici i dekonstrukcija ljudskog znanja kroz predačko neljudsko znanje. Mogućnosti mišljenja kroz izmenjena stanja koja za mene predstavlja transdisciplinarnost i njen potencijal u kontekstu razmišljanja kroz već uspostavljene forme. 
